Alegzandra/wili-2018-roplus huggingface dataset:
Ta clou trome çheet er y trimmid ayns clougraafeeaght ta currit er focklyn ennagh ayns abbyrt ennagh marish clou ny s'trimmey ayns aght ayns cosoylaght rish y chooid elley jeh'n teks. Ta clou trome ymmydit son kione-linnaghyn naight, son fograghyn raaue, as son dy hoilshaghey magh focklyn as trimmid ny keeall er lheh oc.

Rish 2005, va cummal seose caslys-skeealyn eddyr-voggyl ny keird hene. Va buill lheid as Comic Genesis, Drunk Duck, Smack Jeeves as Webcomics Nation ayn. Cooid smoo jeh ny thousaneyn dy caslys-skeealyn eddyr-voggyl t’ayn, t’ad goll er cummal seose er ny buill shoh.

She ayrn leah jeh cosney çhengey as aase paitçhey babblal, raad ta'n paitçhey jannoo ny sheeanyn cheddin reesht as reesht (m.s. mama as jijijiji). T'eh jeeaghyn dy vel ad cliaghtey jannoo ny sheeanyn anchasley, agh cha nel ad gra fockleyn kiart foast. Ta babblal goaill toshiaght tammylt beg lurg ta'n oikan ruggit as ta ymmoddee ayrnyn ayn choud's ta'n paitçhey gynsaghey ny smoo sheeanyn as t'eh sheeanal ny smoo gollrish loayrt. She ec mysh 12 mee ta babbanyn cliaghtey jannoo fockleyn kiart, agh foddee babblal goll er ny lurg shen.

Chammah as ellyneyryn ny lomarcan geabbey jannoo vondeish da caslys-skeeal eddyr-voggyl, ta greeseyderyn dellalys ayn, geabbey croo cummey dellal neesht. Va Scott McCloud, fer niartee fondit jeh myneeckys, ny 'er-choyrlee da'n çheshaght-dellal BitPass. Ta kuse dy hoilsheyderyn caslys-skeealyn eddyr-voggyl, myr sampleyr y mooinjer buill Modern Tales, jannoo ymmyd jeh cummey olteynys.

Ta Helsinki ny preeu-valley ry hoi dellal, ynsagh, ronsaghey, cultoor, as reiltys Finnlynn. Ta hoght ollooscoillyn as shey pairkyn çhaghnoaylleeaght 'sy valley. Ta mygeayrt 70% jeh colughtyn joarree ta gobbraghey ayns Finnlynn nyn lhie ayns ard Helsinki. Rere inymmyrkey cummaltee çheerey, t'ee nane jeh ny h-ardjyn moirvaljagh ta gaase s'tappee 'syn Oarpey.

Cha nel ooilley ellyneyryn jannoo obbyr-ellyn cliaghtagh. Ta caslys-skeealyn eddyr-voggyl sprite jannoo ymmyd jeh spriteyn veih gammanyn co-earrooder, jannoo coip jeu as cur stiagh ad 'sy skeeal myr karracteyr. Chammah's shen, ta caslys-skeealyn eddyr-voggyl ayn as ad jannoo ymmyd jeh ellyn garrit, ellyn er ny 'eddyn, as fotografyn. Myr sampleyr, ta A Softer World, liorish Joey Comeau as Emily Horne, goll er jannoo lesh fotografyn as scheimyn far-chlouscreeu. Ayns ny skeealyn jeant rolaue shoh, ta crootaght son y chooid smoo goll er cur da'n screeu.

Ayns Pobblaght Nerin, ta ny coondaeghyn jannoo bunneydys da corys gurneilys ynnydagh. Ta ny coondaeghyn Divlyn, Corkee, Limmeragh, Galliu, Purt Largey, as Çhybbyrt Aarey er nyn rheynn magh ayns unnidyn reiragh ny sloo. Agh, t'ad coontit myr coondaeghyn er son cooishyn cultooragh as cooishyn reiragh ennagh, lheid as shirveishyn postagh as Ordnance Survey Ireland, ansherbee. Cha nel ny coondaeghyn ayns Nerin Hwoaie coontit ymmydit er son cooishyn gurneilys reiragh, agh, myrane lesh y Phobblaght, ta ny joaraghyn tradishoonagh ymmydit ry hoi cooishyn neu-formoil lheid as leegyn spoyrt as ayns co-hecksyn cultooragh as turrysagh myrane lesh ayns enmyssyn postagh.
Ta'n Ghaelg er jeet er turrys liauyr veih toshiaght y failleil eck gys y laa t'ain. Rere y choontey-pobble 'sy vlein 2001 va mysh 2.2% jeh pobble yn ellan jargal loayrt, lhaih ny screeu 'sy Ghaelg. 'Sy vlein 1990 cha row yn Ghaelg loayrit agh ec 0.9% y phobble ayns cosoylaght rish y 2% jeh'n phobble ayns 2001. Myrane lesh y vishaghey ayns earroo ny Gaelgeyryn, ta barel foayroil ayn nish rish y Ghaelg, as rere towse-barel Gallup ayns 1991 ren 36% jeh'n lught freggyrt cur fys dy row barel foayroil oc rish cur stiagh y Ghaelg myr vrastyl reihyssagh ayns ny scoillyn. 'Sy vlein 2001 va'n chied vrastyl lane-Ghaelgagh currit er bun ayns commeeys marish Mooinjer Veggey as Sheshaght ny Paarantyn çheusthie jeh Bunscoill Valley Vac Ottar ayns Doolish. Ayns 2003 ren y Vrastyl Ghaelgagh scughey gys thie noa ayns Balley Keeill Eoin fo ennym noa, y Vunscoill Ghaelgagh. Hoshiaght, cha row agh nuy paitçhyn recortyssit 'sy scoill, agh 'sy vlein 2009 va 65 paitçhyn 'sy scoill, myrane lesh 4 ynseyderyn. Ec y traa t'ayn ta coorseyn ayns Gaelg as trooid y Ghaelg nish ry-gheddyn ayns ram bunscoillyn, meanscoillyn as ayns scoillyn as undinyssyn jeh'n trass cheim, lheid as y Laare-Studeyrys Manninagh ayns Lerphoyll, Sostyn.

Haink y chooid smoo jeu jeh’n abbyrlhit Greagagh, agh va kuse jeu er ny chroo er lheh son dy haishbyney sheeanchoryssaghtys Gothagh: 𐌾 (j), 𐌿 (u; jeh’n abbyrlhit roonagh, s’cosoylagh), 𐍈 (ƕ), as 𐌵 (q; cha daink eh jeh Qoppa – cha nel shen agh yn earroo 90 𐍁 – she ceaghlee jeh 𐍀 p v’ayn). Ta 𐌸 þ (gollrish Kyrillagh ef Ф) ass y Ghreagagh, agh jeh phi Φ ayns ynnyd jeh theta Θ, foddee. Ta 𐍂 (r) as 𐍃 (s) ass Ladjyn, dy baghtal. ‘syn aght cheddin, s’cosoylagh dy daink 𐍆 (f) jeh F Ladjyn, cha nel jeh digamma Ϝ Greagagh, er y fa dy vel eh ayns ynnyd phi ϕ ‘syn ‘traih abbyrlhittagh, cha nel ynnyd Ϝ. Cha nel 𐍇 (x) ry-akin agh ayns enmyn ny focklyn er nyn eesaghey as chi ΧGreagagh oc: (xristus "Creest", galiugaxristus "ψευδόχριστος", zaxarias "Zacharias", aivxaristia "shibber yn çhiarn").

Va James Connolly (Yernish: Séamas Ó Conghaile; 5 Mean Souree 1868 - 12 Boaldyn 1916) ny 'er toshee soshiallagh Yernagh. Rug eh ayns Doon Edin, Nalbin, agh Yernee v'ayns ny paarantyn echey. Daag eh yn scoill as eh 11 vlein d'eash, as hie eh gobbyr. Faagail magh dy row eh cha aeg as y scoill er hoshtal echey, haink er dy ve nane jeh ny Marxee smoo scanshoil ec y traa v'ayn. V'eh currit gy baase er son y phaart echey ayns Irree magh ny Caisht 'sy vlein 1916.

She çheer ayns America Yiass ee Geeaaney. T'ee çhemmit liorish y Vrasseel da'n jiass, y Toorinam da'n shiar, y Veneswaaley da'n sheear as y Cheayn Sheear da'n twoaie. She Georgetown y preeu-valley.

Ta ny duillagyn oc er nyn reaghey ayns caslagh. Foddee ad ve trooraneagh, kiarkylagh ny (dy anvennick) babbagh. Ta cass duillag liauyr oc. Dy mennick, ta duillagyn buighaghey ny h-airhaghey roish my tuittee ad 'syn 'ouyr.
Ta'n Inuktitut (Corys screeuee Inuktitut: ᐃᓄᒃᑎᑐᑦ) ny macro-hengey Eskimagh-Aleutagh ta loayrit ayns y Chanadey. T'ee loayrit ayns dagh ooilley ard heose veih linney ny biljyn, ayns Nunavut, Thallooyn yn Eear Hwoaie, as ardjyn ayns Québec (Nunavik), Thalloo yn Eeast as Labrador (Nunatsiavut), Manitoba as Yukon. Ta ymmodee enmyn dooghyssagh eck, as adsyn goaill stiagh: Inuktitut, Inuttitut, Inuktitun, Inuinnaqtun, Inuttut as fir elley.

Çhionnid fraue: My ta cummys ushtey ny sloo (ny smoo obballagh) ec ny fraueyn na ec y thalloo, foddee ushtey goll stiagh 'sy fraueyn liorish trooid-heeltaght. Son y chooid smoo, shen er y fa dy vel ram lheiagyn 'sy 'raue. Liorish yn ushtey goll stiagh, ta çhionnid ard 'sy fraue, as t'eh seiy yn ushtey seose cour ny duillagyn. Ny keayrtyn, ta'n sapp goll er seiy magh ass ny duillagyn trooid hydathodeyn, as ta bineyn beggey ry-akin orroo: shen bineal.

'Sy chorys neucheintyssagh, ta ny killagyn haploidagh çhaglym cooidjagh myr pseudoplasmodium. Ta glaare as jerrey echey, t'eh gaareggyrt da soilshey as çhiassid, as t'eh garraghey. T'eh shirrey boayl cooie as jannoo sporocarp jeh hene, as gass cummal seose sorus ny sori. Ta ny sporragyn aynsyn coadit liorish boallaghyn killagagh; t'ad nyn gadley, agh t'ad caghlaa dys amoebae noa tra ta bee ry-gheddyn reesht. Ayns Acytostelium ta'n ghass jeant jeh kellaloys, agh ayns dooieyn elley t'ee jeant jeh killagyn hene. 'Sy chooid smoo dy ghooieyn, t'ad geddyn baase trooid troggal gass.

Lowe, C.E.. Early Ecclesiastical Sites in the Northern Isles and Isle of Man: An Archaeological Field Survey (Traaghtys DPhil neuhoilshit) (Baarle), University of Durham.

She steat ayns ny Steatyn Unnaneysit eh Maine. Ta'n steat ayns Sostyn Noa ayns shiar hwoaie ny çheerey, as t'eh çhemmit liorish New Hampshire da'n sheear yiass, as liorish ny queiggaghyn Canadagh Québec da'n sheear hwoaie, as New Brunswick da'n shiar hwoaie. T'eh caglit liorish y Cheayn Sheear da'n jiass. She Augusta yn preeu-valley as y balley smoo 'sy steat.

Ta Coontae Ghoon ny Ghoal ny choontae smoo ayns Queiggey Ulley as ny chiarroo coontae smoo ayns Nerin er eaghtyr. Neughollrish ny choondaeghyn elley 'sy Phobblaght, cha nel joarey ec y choontae rish un choontae elley 'sy Phobblaght agh Coontae Lheeahtrim 'sy jiass. Ta'n chooid smoo jeh'n joarey thallooin echey goll rish tree coondaeghyn ayns Nerin Hwoaie: Coontae Ghoirrey, Coontae Heer Eoin as Coontae 'er Managh. Er cooishyn yn unraghey echey, ta enney cultooragh er lheh freaylt ec y choontae. Ga dy nee Littyr Kennain y balley smoo 'sy choontae, agh dy nee Doon ny Ghoal ny valley enmyssagh, she Leffyr y preeu-valley. She essyl harmaynagh heear-hwoaie yn ellan eh corradoyr Littyr Kennain-Doirrey.

She ard coonseilagh ayns Nalbin ee Coontae Dùn Breatainn Hiar (Siorrachd Dhùn Bhreatainn an Ear, Cooncil o Aest Dunbartonshire, East Dunbartonshire).

Cha nel agh un vitochondrion ec kuse dy chillagyn; ta thousaneyn ec fir elley. Ga dy vel y chooid smoo jeh GDN y chillag ayns y çheshvean, ta GDN nyn hene ec mitochondria. Chammah's shen, ta'n GDN shoh feer chasley rish adsyn t'ec bacteyryn.
She decapod crustagh y phartan. T'ee ny h-olteyr jeh'n mynoardagh Brachyura, as famman feer ghiare eck (βραχύ/brachy = giare, ουρά/oura = famman), ny ny keayrtyn, ta'n clane brooinney cloagit fo y thoraks. Ta ushylagh mooie çhiu ec y chooid smoo jeu, as jees dy h-igney oc. Ta fys ayn er ny smoo na 6,700 dooie.

Çhengey Ind-Oarpagh t'ayn 'sy Nornish, as ee coontit mastey ny çhengaghyn Germaanagh Twoaieagh. Gollrish yn 'aaroish, yn Eeslynnish as y Norlynnish, she fer jeh çhengaghyn y phossan Loghlynnagh Sheear t'ayn. Ga dy vel y rang-oardraghey shen bunnit er ny caghlaaghyn çhengoaylleeagh v'ayn mastey ny çhengaghyn Germaanagh Twoaieagh ec traa yn scarrey oc, foddee cur sheese y yannoo er rang-oardraghey elley: Çhengaghyn Loghlynnagh Ellanagh as Çhengaghyn Loghlynnagh Mooar-heeragh as y rang-oardraghey shen bunnit er so-hoiggalys. Rere y chorys shen, ta'n Norlynnish currit 'sy phossan cheddin myr ta'n Danvargish as y Toolynnish. T'eh raait dy row yn Nornish feer chosoylagh rish yn 'aaroish, as ram cosoylaghtyn sheenchoryssaghtagh as grammeydagh ry-gheddyn eddyr yn daa oc. T'eh raait cho mie dy row so-hoiggalys ayn eddyr yn daa hengey.

She çhengey Ooralagh ee Saamish Yiass (Saamish Yiass: åarjelsaemien gïele). T'ee fo gaue mooar; cha nel agh mysh 500 loayreyderyn er mayrn, jeh pobblaght dy 2000 sleih Sami Jiass ayns Norlynn as y Toolynn.

Megaw, B.R.S.; Davey, P.J. (re.) (1978). "Man and Environment in the Isle of Man" (Baarle). British Archaeological Reports (British Series) 54: 265-314.

She çhengey, ny possan dy h-abbyrtyn Tibetagh-Burmagh ee Khamish. T'ee goll er loayrt ayns Rapti as Dhaulagari ayns Nepaal, ec kiare eggyssyn twoaie ny sleih Magar.

She lus daa-vleeanagh 'sy phossan ghenus Arctium eh bossan dhoa ny boagandhoa (Arctium minus). T'ad dooghyssagh da'n Oarpey, agh t'eh ry-akin er feie ny Steatyn Unnaneyssit myrgeddin myr sarkyl.

Ta'n fockle Sápmi (as ny focklyn co-reggyrtagh ayns ny çhengaghyn Sámi elley) çheet er çheer ny Saamee as er ny Saamee hene. Dy jarroo, cha nel 'syn 'ockle "Sámi" (ny Saamee) agh cummey cassidagh-gienneydagh yn 'ockle "Sápmi". Rere shen, ta ennym yn ashoon (Sámi olbmot) keeallaghey "sleih Sápmi". T'eh raait dy daink yn fockle shen ass yn 'ockle Baltagh *žēmē ta keealaghey "çheer" ny "thalloo" (c.f. žemė ny Litaanish, as zeme ny Latgalish as ny Latvish ta keeallaghey "thalloo", "çheer", "dowan", "cruinney")

Ta cummaghtyn begnagh myr ta jee-veanit ayns Nalbin ec Kiannoortys Nerin Hwoaie as Çhionnal Nerin Hwoaie. Ec y traa t'ayn ta Kiannoortys Nerin Hwoaie fo stiurey yn Chied-vinishter Peter Robinson (Partee Unnaneysagh Deynlagh) as y lhiass Chied-vinishter Martin McGuinness (Sinn Féin).

Ta Ard Cath (Baarle: Ardcath) ny valley beg as ny heiy-rheynn ayns shiar Choontae ny Mee, Nerin. Ta'n balley beg soit faggys da Damhliag begnagh er y joarey rish Coontae Ghivlyn. Rere coontey-pobble 'sy vlein 2011, va 1,911 deiney cummal 'sy teiy-rheynn. Ta'n ard hene goaill cagliaghey rish Baile Gháire, Cluain Ailbhe, Damhliag, Baile an Bheileogaigh, Baile Bhartraim as Steach Maoilín.
Son y chooid smoo, she Mycsogastria t'ayn. Ta lheeahidyn glooiey plasmoidjagh toshiaght myr killag amoebagh haploidagh ta bishaghey as scarrey choud's ta bee ry-gheddyn. T'ad jeh caghlaaghyn strooh gientynagh, as tra ta unnanee jeh daa stroo çheet ny quaiyl y cheilley, t'ad covestey myr sigoat diploidagh. Cha nel y sigoat (ny killag agamagh) scarrey, agh ta'n çheshvean killag echey scarrey ymmodee keayrtyn, derrey she killag yl-heshveanagh t'ayn, ny plasmodium as millioonyn dy heshveanyn echey dy mennick. T'eh feer vooar ny keayrtyn, wheesh as meader er crantessen. Fy-yerrey, tra nagh vel bee ry-gheddyn ny rere brod elley, ta'n plasmodium jannoo sporocarp jeh hene, as skeaylley sporragyn vees breh amoebae noaey.

By hengey Ghermaanagh Hwoaie ee yn Nornish va goll er loayrt ayns Shetlynn as 'syn Orkaid magh veih coose hwoaie ny h-Albey, as ayns Gallaibh. Ayns y 15oo eash va ny h-ellanyn lhiggit veih shellooderys Norlynn gys shellooderys ny h-Albey. Rere shen, ren ny cummaltee caghlaa yn çhengey oc veih'n Nornish gys y Vaarle Albinagh ayns ny h-ellanyn as gys y Ghaelg Albinagh er y vooar-heer. Myrane lesh yn 'aaroish, yn Eeslynnish as y Norlynnish she çhengey Loghlynnagh Heear t'aynjee, as ee scarrit magh veih ny çhengaghyn Loghlynnagh elley ta goail stiagh y Danvargish, y Toolynnish as y Ghutnish.

Ta Stroo yn Eearvooir cur er aeraght as emshir y choontae dy mooar, as yn aeraght coontit myr aeraght honderagh marish souraghyn boggey hashey as geuraghyn boggey fliaghey. Ta daa ellan cummaltit - Aran Vooar as Toraigh - nyn lhie magh veih coose y choontae as ram ellanyn begegy elley neu-chummaltit ny cummaltit agh imbee. Ta'n nah awin s'liurey er yn ellan, an Éirne, roie trooid Béal Átha Seanaidh stiagh ayns Baie Ghoon ny Ghoal. Ta stangey er an Éirne son gientyn pooar ushtey-lectragh. Ta'n Feabhal scarrey cooid jeh'n choontae veih ayrnyn jeh coondaeghyn Ghoirrey as Heer Eoin.

Ta'n Danvarg ny reeriaght vunraghtoil lesh corys ard-whaiylagh myr corys reiltys eck. Ta reiltys ec keim y steat eck as reiltyssyn ynnydagh ayns 98 baljaghtyn. Ta'n Danvarg ny h-oltey jeh'n Unnaneys Oarpagh veih'n vlein 1973, agh cha nel y çheer ny cooid jeh Cryss yn oarey. Ta'n Danvarg ny bun-oltey jeh'n RCAH (NATO) as yn RCTL.

She çhengey çhengaghyn Tibetagh-Burmagh ee Miju-Mishmish (Geman, Kaman, Mishmi, Miju). Ta'n chooid smoo dy loayreyderyn cummal ayns Arunachal Pradesh 'syn Injey. T'ee goll er loayrt ayns Meoiraght Nyingchi ayns Tibet myrgeddin, rish yn Awin Chayu.

Cha nel coardail rish çhengoayllee cre’n çhengaghyn lhisagh ve ‘sy chynney shoh, ga dy vel ad goaill rish dy vel mooinjerys eddyr kuse jeh ny çhengaghyn shoh.
Son y chooid smoo, she tracheidjyn spohttagh ad ny h-ard-chillagyn ymmyrkey. Ta tracheagyn cochianglt myr cuishley liorish tuill; ta'n ushtey gleashaghey liorish gleashaght stoo‎ 'syn aght cheddin as ushtey ayns pioban, cha nel liorish skeaylley trooid yn 'ar-chrackan killag. Er lesh lus-oayllee, ta sylem mastey ny binn scanshoil lhig da haink lesh angiospermae.. Agh cha nee angiospermae ynrican s'oc tracheagyn, as cha nel y lheid ec shiartanse dy henn linneeaghtyn angiospermagh, myr sampleyr, Amborellaceae, Tetracentraceae, Trochodendraceae, as Winteraceae).

Lesh creck parteeas Duke Atholl da'n Chrooin eddyr 1826 as 1829, v'ad jannoo eab Mannin y hayrn stiagh 'sy steat unnaneyssit noa. Agh va undinyssyn as cliaghtaghyn ard-whaiylagh ny h-ellan shassoo noi lheid y chaghlaa. Kyndagh rish shen, 'sy 19oo eash, ren y Reeriaght Unnaneyssit eab dy chur yn ellan fo corys reiltagh cadjin ny h-Ellanyn Goaldagh liorish caghlaa ny saaseyn coloinagh v'ayn er-e-hon.

Ta Baile Nua na Manach (Baarle: Monknewton; Yernish son "Balley Noa ny Maynaghyn") ny valley beg eirinagh ayns Coontae ny Mee, Nerin. T'eh ny lhie 4 km hiar yiass veih Baile Shláine as 700 m veih'n joarey rish Coontae Lhoo.

1945 - Yn Nah Chaggey Dowanagh: Ren forseyn Goaldagh as Canadagh seyrey yn Çheer Injil as y Danvarg veih'n chummaltys Natseeagh tra chur sidooryn jeh'n Wehrmacht nyn laueyn ayns eaghtyr.

T'ad yn immanaght, bluckaneyrys Gaelgagh, bluckan laue, as cloie cruinn spoyrtyn ashoonagh Nerin as ad enmyssit ry-cheiley myr cloiaghyn Gaelgagh. Ta cloiaghyn Gaelgagh stiurit rish Cumann Lúthchleas Gael (CLG), faagail magh bluckaneyrys Gaelgagh mreih as cammageeaght (lhieggan mreih jeh'n immanaght), as ad stiurit liorish sheshaghtyn er lheh. Ta kione-cherroo y CLG (as y phreeu-staid) soit ayns Páirc an Chrócaigh ayns twoaie Ghivlyn. Ta ard-chloiaghyn y CLG cloit ayn, goaill stiagh Feniaghtys Bluckaneyrys Shinsharagh Ooilley-Nerin as Feniaghtys Immanaght Shinsharagh Ooilley-Nerin. Car aahroggal staid Bóthar Lansdún, va ruggyr as soccer eddyrashoonagh cloit ayn. Ta dagh cloieder y CLG, myrane lesh ad er y chorrym s'yrjey, nyn ancheirdee nagh vel cur failt er faillee.

Shimmey sorçh dy chaashey t’ayn. Ta mysh 500 sorçh goit rish ec yn International Dairy Federation. Ta ard-ynseyderyn elley cur enney er 400, 500 ny 1,000. Ta sorçhyn goll er rang-oardraghey rere slattyn towse, myr sampleyr eash appee, coyannoo, saase jannoo,cooid hahllagh,çheeroaylleeaght as reddyn elley. Dy cadjin, t’ad croghey er cooid ‘liugh, cooid hallagh as saase appee. Ta shiartanse dy ‘lieh er chur roue corssyn rang-oardree: ta corys Pieter Walstra croghey er bun- as fo-stooghyn toshee as er cooid ‘liugh, as ta corys Walter & Hargrove rere saase jannoo as aarheynn rere cooid ‘liugh.
Va ram inshyn nyn lhie ec jiass y logh (an Bheart, an Inis, Oileán na gCoiníní as an tOileán Mór) agh car y 19oo eash va'n thalloo claddit as lhiassit er son yn eirinys. Va cleighee troggit ec colught Raad Yiarn Ghoirrey as Loch Súilí er y linney veih Doirrey gys Littyr Kennain. Ta ny thallooyn shen coontit nish myr fir jeh ny rooshyn Yernagh share er son freayltys bea-feie as arreydys ushagyn as ta ny smoo na 4,000 d'ollee chiaullee cummal ayn, myrane lesh guoiee ghlassey Ghreenlynnagh, guoiee vayrnag, guoiee ghlassey as guoiee vreckey.

Lurg traastagh Napoleon ayns ny Caggaghyn Napoleonagh, dirree yn RU dy ve ny phreeu-chummaght lhuingyssagh y 19oo eash as hannee yn stayd shen echey derrey yn 20oo eash meanagh. Daase yn Impiraght Ghoaldagh gys y cheim smoo ayns 1921, as hooar eh anney Leeg ny h-Ashoonyn harrish shen-choloinyn ny Germaan as yn Impiraght Turkagh lurg y Chied Chaggey Dowanagh.

Ta beisteigyn, peishtyn, snauee ny reptilia nyn nreeym-juntee feayr-fuiltagh ta gennal aer, as crottylyn er ny crackanyn oc. She kiare-chassee t'ayn, as amniotagh chammah, dy ghra myr shen, ta far-chrackan amniotagh mygeayrt ny mwaneyn oc. Ta beisteigyn jeinagh ry-akin harrish y teihll, magh voish Yn Antarctagh, as ta bea-oayllee goaill rish kiare oardee bio:

She Coontae Ghoon ny Ghoal y coontae smoo sleitagh ayns Queiggey Ulley as eh jeant ass daa lieau-reayn injil; Cnoic Dhoire Bheatha 'sy twoaie as na Cruacha Gorma 'sy jiass. She an Earagail y slieau s'yrjey as eh shassoo 751 m (2,464 tr) er yrjid. Ta coose feeacklagh ec y choontae as ram loghyn marrey ayn, Loch Súilí as Loch Feabhail nyn mast'oc. T'ad eayninyn Sliabh Liag ny sheyoo eayninyn marrey s'yrjey 'syn Oarpey, as she Cionn Mhálanna er lieh-innys Inis Eoghain y boayl smoo twoaieagh er yn ellan.

Lhiaght cooinaghtyn as jalloo vunneyder yn RNLI, y Reejerey William Hillary, as eh freggyrtagh er son troggalys Hoor yn Chemmyrk er Kione y Sker.

Ta'n ratçhal cabbil fuilloilagh, lesh y bun echey fo Çhalse II Hostyn myr "spoyrt ny reeaghyn", feer ennymoil harrish yn RU lesh ratçhalyn mooarey lheid as y Grand National, yn Epsom Derby as Royal Ascot. T'eh er credjal dy vel Newmarket ny chree ratçhal Hostyn, er bun Coorse Ratçhal Newmarket.

Anmagh ayns ny 1940yn as car ny 1950yn, shimmey caslys-skeeal scoagh as feer loght v'ayn, as ram raghlid as fuilltaght ayndaue. Va’n fer lhee aigney Fredric Wertham boirit mychione blass sadee as homocheintys v’oc caslys-skeealyn scoagh as ard-feniagh, er lesh, as hug magh eh y lioar Seduction of the Innocent myechione. Kyndagh rish shen, va croshaid moralagh ayn, goaill stiagh tastey y Senate Subcommittee on Juvenile Delinquency, as kyndagh rish shen, leodee y çhynskyl dy trome. Yn eiyrtys, she’n Comics Code v’eh, ayns 1954, jeant liorish y çhynskyl hene. Hug y coad shoh lhiettalyssyn lajer er cooishyn, skeealyn as ny foddee ad tayrn. Lurg tammylt beg, va seal lowallys y Comic Code er dagh ooilley caslys-earishlioar v’ayn, faggys.

Ta shirveish teks çhellveeish fo'n ennym Téaks TG4. Erskyn shen, ayns Mean Souree 2006, hoshee co-chreeley er-linney jeh'n chooid smoo yn chummal ayn, as adsyn ry-gheddyn er tg4.tv. Ta stoo ennagh dollit magh er cooishyn coip-chiart.
Ta fendeilee yn Teionaght gra dy nee gleashaght heyrey ashoonagh t'ayn ta moylley çheet er ash possan sheshoil skeaylt gys y çheer ghooie oc. Agh ta cremeyderyn y Teionaght gra dy nee eie-oaylleeaght choloinagh ny chynneeagh t'ayn as ee jeant seose jeh'n choloinaghys cummalagh as glenney kynneeagh ny Palasteenee. Er yn oyr shen ta'n staanys noi'n Teionaght goaill stiagh cummaltyssyn Israelagh neu-leighoil ayns ny thallooyn Palasteenagh, y glackey thallooin as y raghlid noi ny Palasteenee. Ansherbee, ta cremeyderyn y noi-Heionaght gra dy nee cummey yn noi-Ewaghys t'ayn ayns condaigys noi'n Teionaght.

Dirree eie yn ashoonaghys Yernagh, mastey Catolee Raueagh son y chooid smoo, car y 19-oo as y 20-oo eash. Va Daniel O'Connell ny ghooinney ard-cheimnagh mastey ny fir jeh'n eie shen. V'eh reiht myr oltey yn pharlamaid son Innys ayns eiyrtys yindyssagh ga nagh vel eh jargal e hoiag y ghoaill er oyr dy row eh ny Chatoleagh Raueagh. Ren O'Connell stiurey troddan breeoil va goit ec Ard-Vinishter Duic Wellington, va ny hidoor as ny steateyr va ruggit ayns Nerin. Ren eh stiurey yn Slattys trooid pharlamaid ny Mannishter Heear, lesh cooney veih'n ard-vinishter ry heet Robert Peel, as ren Wellington geddyn barriaght er Shorys IV y billey dy fo-screeu as dy fockley magh myr leigh. Ren ayr Horys goll noi plan yn eear-Ard-Vinishter, Pitt the Younger, e lheid billey dy chur stiagh 'sy pharlamaid lurg yn Unnaneys 'sy vlein 1801 er yn oyr dy row eh credjal dy row eh ayns contraartys rish Slattys Coloinaghey 1701.

She yn ellan 'syn Oarpey bun-chooish y duillag shoh. My ta sym ayd ayns y çheer neuchroghagh t'er enney fo'n ennym cheddin, lhaih Pobblaght Nerin.

T'ad gra dy daink y lettyr B jeh screeu caslys jeh cummey thie ayns jalloo-ocklyn Egyptagh ny yn abbyrlhit Proto-Sinaitagh. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish.

Ta'n Jantys Raaidyn Mooarey ny jantys obbree ry hoi raaidyn mooarey as bayryn gleashtanagh ayns Sostyn faagail magh y raad preevaadjagh M6 Keesh. Ta'n Rheynn Arraghey gra dy vel gloo traght nane jeh ny crampysyn traght smoo trome-chooishagh, as mannagh vel red erbee jeant ayn, bee eh costal Sostyn £22 villioon brash rere traa juaillit. Rere tuarastyl y reiltys Eddington ny bleeaney 2006, bee yn tarmaynys jeeyllit liorish y ghloo traght, mannagh vel laue currit rish liorish priseil raaidyn as bishaghey yn voggyl arraghey.

She steat ayns ny Steatyn Unnaneysit eh Indiana. Ta'n steat çhemmit liorish Logh Michigan as Michigan da'n twoaie, Ohio da'n shiar, Kentucky da'n jiass, as Illinois da'n sheear. She Indianapolis y preeu-valley as y balley smoo 'sy steat.

Hug Joey Manley bun er Modern Tales er Mee Vayrnt 2002, çhebbal caslys-skeealyn eddyr-voggyl er tailley. Ta serializer, girlamatic as Graphic Smash nyn moayl-paitçhyn echey.

Yn abbyrlhit Romanagh as ymmyd jeant jeh son dy screeu 'sy Ghaelg, t'eh anchasley rish yn abbyrlhit tradishoonagh. Ta shiartanse dy lettyryn noa echey, as lettyryn tradishoonagh nagh vel echey.
Ta Glion Vian (Baarle: Glen Vine) ny valley beg ayns Skeerey Marooney, Mannin. Ta'n balley beg ny ynnyd er coorse TT Ellan Vannin. Ta bunscoill ny skeerey, Bunscoill Varooney, v'er ny hroggal ayns ny 1980yn, ny soie ayns Glion Vian. Va'n scoill mooadit ayns 2001.

She fer jeh slystyn ny Frank ee Slyst Lille Frangish: Arrondissement de Lille). T'ee soit 'sy rheynn Nord ayns ard Nord-Pas-de-Calais. T'ee goll er rheynn magh dy reiragh ayns 28 cantoonyn as 124 commyoonyn.

Va'n rheynn currit er bun liorish covestey y Voayrd ry hoi Shirveishyn Slaynt as y Voayrd ry hoi Shickyrys y Theay ayns 1986. Veih 2 Mean Souree 2003 she David Killip yn Ard-Oaseir Reiragh.

Ta'n clyst 3.2 km² er eaghtyr as 'sy vlein 2006 va 3,509 deiney cummal ayn. She Helmut Steinert (SPD) y meoir as she Andreas Schmidt as Klaus Brand (SPD yn daa jeu) ny h-ynnydee 'sy Choonseil Chaayragh.

She giau ny baie er coose heear hwoaie Nerin eh Baie Ghoon ny Ghoal (Yernish: Bá Dhún na nGall; Baarle: Donegal Bay). T'eh goll er çhemmal rish tree coondaeghyn - Coontae Ghoon ny Ghoal 'sy neear, 'sy twoaie as 'sy niar, rish Coontae Lheeahtrim 'sy niar, as rish Coontae Shliggee 'sy jiass. T'eh caglit liorish y Cheayn Sheear 'sy neear chammah. Ta'n Iascach as balley Ghoon ny Ghoal nyn lhie ec bun y vaie.

Ta ratçhal cooyn liauyrey as ratçhal cabbil nyn spoyrtyn ennoil as cadjin ayns Nerin. Ta ram sleih frastyl er staidyn cooyn liauyrey as ta ram cruinnaghtyn ratçhal cabbil goll er taghyrt ayn. Ta ard-ghoo er yn ellan son fuilleeaght as ynsaghey cabbil roie as ta ram cooyn roie er nyn assphurtal magh dagh blein. Ta rheynnag ratçhal cabbil co-ghlooit ayns Coontae Cheeill Darey son y chooid smoo.

Ta cummey coardit eddyr-ashoonagh jeh'n abbyrlhit ayn: yn Abbyrlhit Romanagh Bunneydagh Jeianagh. Ta kuse dy abbyrlhittyn cosoylagh rish, as fir elley cosoylagh rish er lhimmey jeusyn jannoo ymmyd jeh scarreydee.

Ta Barkhausen 5.0 km² er eaghtyr, as 'sy vlein 2006 va 198 deiney cummal ayn. Ec y traa t'ayn she Jobst Begemann (CDU) meoir y valley, as she Manfred Stölting (SPD) yn ynnydagh 'sy Choonseil Chaayragh.

She sheiltynys lusseyragh eh yn aaraue cowraghyn. Rere'n eie shen, ta cummaghyn as daaghyn lossreeyn nyn cowraghyn ymmyd currit orroo liorish Jee. Myr ta lus ennagh gollrish olt ny kirpey, ta pooar eck noi çhingyssyn yn olt shen.

She queiggey Canadagh eh Manitoba as eh 647,797 km2 er eaghtyr. Rere oolaghyn pobble ny bleeaney 2008 va 1,196,291 dy leih cummal ayn. Ta'n queiggey soit ayns sheear ny Canadey as t'eh çhemmit liorish ny steatyn Americaanagh Dakota Hwoaie as Minnesota da'n jiass, liorish Nunavut as Baie Hudson da'n twoaie, liorish Saskatchewan da'n sheear, as liorish Ontario da'n shiar. She Winnipeg y preeu-valley.

Ta Creneash (Baarle: Cregneash) ny valley beg fadaneagh ta soit er Cronk Meayll ayns jiass Vannin, faggys da Purt Çhiarn as Purt le Moirrey. Ta enney share er y valley beg myr boayl ruggyree Ned Maddrell, boayl va ram Gaelgeyryn goit stiagh ayns y traa v'ayn. Jiu, ta ard-eaillaghyn Manninagh ayn dagh blein as t'eh ny "thie tashtey beaghey" son cultoor Ellan Vannin. Va ram bwaaneyn as thieyn tradishoonagh freilt as cosnit as t'ad foast ry-akin 'sy valley beg.
By eh William Ramsay (1852-1916) y kemmigagh Albinagh ren feddyn magh queig jeh ny gassyn ooasle. Rug eshyn ayns Glaschu, as ren eh studeyrys er kemmig 'sy Ghermaan fo stiurey Robert Bunsen. Ta sleih cooinaghtyn er Ramsay er yn oyr dy dooar eh magh argon (1894), hailium (1895), neoin (1898), krypton (1898) as xenon (1898). Scarr eh neoin, krypton, as xenon veih aer va jeant ny ushlagh. Chossyn William Ramsay Aundyr Nobel ayns 1904 son geddyn ny queig gassyn ooasle imraait heose.

T'ee feer chosoylagh rish y Clovinsish, as y daa jeu nyn abbyrtyn jeh'n Phomeranish. Ta çhengoaylleeyn ennagh smooinaghtyn dy nee çhengey er lheh t'aynjee, agh ta çhengoaylleeyn elley credjal nagh vel aynjee agh abbyrt y Pholynnish.

Ta'n Çheer Vascagh rheynnit ayns shiaght cummaghtyn tradishoonagh. Ta kiare jeu, ta soit 'sy Spaainey, ny Laurak Bat, da'n jiass (Hegoalde), as tree jeu da'n twoaie (Iparralde) 'sy Rank.

Kuse dy lioaryn chaslys-skeealyn hene-soilshaghey, myr sampleyr Finder as Girl Genius liorish Phil & Kaja Foglio, t'ad er chur jerrey er soilshaghey magh caslys-earishlioaryn clouit. Ayns ynnyd jeh shen, t'ad jannoo ny skeealyn myr caslys-skeealyn eddyr-voggyl, son roshtyn lhaihderaght smoo. Cha nel ad clou agh lioaryn chaslys-skeealyn ta çhaglym nyn obbyr.

By pholitickeyr jeh'n phartee politickagh Yernagh Fine Gael eh Shane McEntee (19 Mee ny Nollick, 1956 - 21 Mee ny Nollick 2012). By TD eh son co-heiyderys ny Mee Hiar. V'eh reiht da Dáil Éireann son y chied cheayrt ayns Fo-reihys ny Mee 'sy vlein 2002. V'eh aa-reiht reesht da'n Dáil ayns 2007. Hooar eh baase rere hene-varroo er 21 Mee ny Nollick 2012, daa laa lurg y 56-oo laa ruggyree echey.

Ayns Mee Houney 2006, reih ad Ten Canoes myr skeeal oikoil ny h-Austrail 'sy rheynn Fillym Çhengey Joarree Share da ny Academy Awards ayns 2007.

Er 1 Boaldyn 1707, va yabanagada Reeriaght ny Bretyn Mooar crooit rere unnaneys politickagh eddyr Reeriaght Hostyn (as eh goaill stiagh Bretin) as Reeriaght ny h-Albey. Va'n taghyrt shen ny eiyrtys jeh Conaant yn Unnaneys as eh fo-screeuit er 22 Jerrey Souree 1706, as eh shickyrit liorish Ard-whaiyl Hostyn as Ard-whaiyl ny h-Albey lesh çheet Aght yn Unnaneys ayns 1707. Begnagh keead ny s'anmey, va Reeriaght Nerin kianglt rish Reeriaght ny Bretyn Mooar liorish çheet Aght yn Unnaneys 1800. Faagail magh dy row Sostyn as Nalbin nyn steatyn anchaslagh roish 1707, v'ad ayns unnaneys persoonagh veih Unnaneys ny Crooinyn ayns 1603, tra va troyn Reeriaghtyn Hostyn as Nerin eirit ec Jamys VI Ree ny h-Albey as va'n cooyrt reeoil arraghit veih Doon Edin gys Lunnin.

Ta'n clyst 4.73 km² er eaghtyr as 'sy vlein 2006 va 2,275 deiney cummal ayn. She Konrad Meierjohann (SPD) y meoir as she Manfred Stölting yn ynnydagh 'sy Choonseil Chaayragh.

Ta cabbag Pherick gaase dy mie ayns thalloo er ny anveaghey, goaill stiagh faaieyn as çheughyn raaidey. Er coontey'n niart shen, t'ee scanshoil er son aalannaghey thalloo. Ta'n fraue brishey thalloo creoi, agh t'ad cochiangley'n ooir do nagh jed ee er crimmey.
Ta cooitinagh arthropodyn jeant ass kitin[noa] (chitin) son y chooid smoo, as proteenyn, lipaidyn as catecholameenyn myrgeddin. Ta eddyr-chianglaghyn jannoo eh neulhoobagh. Ta neulhoobaght y chutinagh croghey er ny proteenyn hene t'ayn, as coreir ny kitin as ny catecholameenyn. Ta proteenyn s'geayrey ny s'buiggey.

She queiggey 'syn Ookraan heear yass eh Queiggey Zakarpattia (Ookraanish: Закарпатська область Zakarpats’ka oblast’). She Uzhhorod y balley reiragh.

Er oyr cleayney essylagh y Chruinney, foddee yn vlein y rheynn magh ayns imbee, lesh caghlaaghyn emshir, ooryn sollysh y laa, as, rere shen, y ghlasseraght as y troaraght. Ayns ny h-ardjyn sonderagh as fo-phoullagh ta kiare imbee goll er enney ayn: yn arragh, y sourey, yn fouyr, as y geurey. Ayns ardjyn grianchryssagh as fo-hropickagh ta'n vlein goll er rheynn magh ayns daa imbagh: yn imbagh fliaghee as yn imbagh çhirrym.

Ta TG4 cur magh shiartanse claaryn eunysseyragh, lheid as y claare coloayrtagh Ardán as y claare fassan/sooree Paisean Faisean. Ta'n chooid smoo jeh ny claaryn er y vollagh currit magh lesh fo-heidylyn ayns Baarle. Er 31 Jerrey Fouyir 2006 chur y bollagh er aer y chied chlaare jeh'n straih drama-aitt Aifric as eh jeeraghit er lught fakin aegidagh. Er 24 Mean Fouyir 2007, hoshee TG4 scaalheaney y straih South Park ayns Yernish. Ta'n bollagh ny yei claaryn y straih Sesame Street (Tar ag Spraoi Sesame) as gooyn Yernish currit er. Ta claar noa er ny chur er aer fo'n ennym Seacht as eh jeeraghit er lught fakin ny shinney. T'eh eiyrt bea scollagyn ollooscoillagh ayns Beeal Feirshtey.

Ayns Mee Luanistyn 2000, hie er soilshaghey magh traaghtys Scott McCloud Reinventing Comics, as lieh jeh loayrt er caslys-skeealyn eddyr-voggyl. Ga dy vel ny barelyn echey arganagh ny keayrtyn, va McCloud ny ‘er jeh y chied voylleyderyn caslys-skeealyn bun-earrooagh, as she foast fer cummaghtagh 'sy vagher t'eh. Ny keayrtyn, ta ny sheiltynyssyn echey croo resoonaght mychione raad lhisin caslys-skeealyn eddyr-voggyl goll, as ny t'ad, dy cruinn. Chammah as shen, er lesh ta bun-eeck aght mie da screeudeyryn as ellyneyryn cummal seose ny obbyr oc, agh ta ram resoonaght as arganeys ayn mychione yn eie shoh.

Anchasley rish y chooid smoo dy lossreeyn, cha nel chlorophyll erbee ec buighan shellee. She hetra-veeagheyder fliughaneagh ta goaill bee liorish sheadanys er fungyssyn; cha nel eh co-haaghey sollysh. Myr shen, foddee eh cummal ayns buill ghorraghey, myr sampleyr, laare keyljyn glooey, er y fa nagh vel feme echey er soilshey ny greiney.

Ta Luiz Inácio Lula da Silva (Fockley magh 'sy Phortiugish: [luˈiz iˈnäsiʊ ˈlulɐ dä ˈsiwvɐ]; ruggit er 27 Jerrey Fouyir 1945), t'er enney myr dy cadjin myr Lula, ny pholitickeyr Brasseelagh. Ec y traa t'ayn t'eh ny 35-oo Eaghyrane ny Brasseel.
'Sy vlein 1917, va neuchroghedys ny Finnlynn fogrit magh as, myr v'ayn 'sy Roosh, haghyr caggey theayagh eddyr ny Forseyn Baney as ny Forseyn Jiargey. Va Helsinki goit liorish ny Jiargyn er y chied laa jeh'n chaggey as hannee ee ayns nyn laueyn oc derrey mee Averil 1918. Eisht, va pobblaght heyr noa currit er bun, Pobblaght Finnlynn, as va Helsinki reiht myr preeu-valley. Erreish da'n chaggey va foays bun-towshanagh y vea baghtal ayns y çheer as ayns y valley.

Ta alkaloydyn pyrrolizidine 'sy lus, as niart gientynagh kanghyr oc. Ta feanish ayn jeh drogh-eiyrtyssyn, goaill stiagh çhingys aane ayns lhiannoo diu tey cabbag ny h-awin, as lhiannoo hooar baase erreish da'n voir echey iu y tey rish torraghys. Ren reiltys ny Germaan neulhiggey da sleih creck cabbag ny h-awin, as ren oayllee croo arraghys noa, Tussilago farfara Wein, gyn alkaloydyn pyrrolizidine. Ta'n arraghys shoh cooilleeney femeyn quallid slattyssagh.

Ta Crusoe Kurddal ass Maningrida as ta Gunwinggu echey. Ta ny cloiederyn elley ass Ramingining as t'ad loayrt abbyryn 'sy phossan Yolŋu Matha.

Ny yei shen as ooilley, va mie dy lioar hene reiltys ec ny cummaghtyn Bascagh derrey Irree magh ny Frank ayns y twoaie, as derrey jerrey ny Caggaghyn Carlagh ayns y jiass. Veih'n traa shen, va possan ny sheshaght Bascagh geearree seyrsnys myr steat seyr (jeeagh er Ashoonaghys ny Bascee).

'Sy skeeal shen, ta tree mraane ec Ridjimiraril (Crusoe Kurrdal), as ta sooill ec y vraar er y trass. Laa ennagh, ta fer joarree cur lesh shilley er y chlein, agh cha nel ad dy hreishteil. Tammylt ny yei shen, ta nah ven Ridjimiraril skellal roish. Ta Ridjimiraril credjal dy ren y fer joarree geid ee, as laa ennagh, t'ad fakin y fer joarree reesht. Ta Ridjimiraril goll dy loayrt rish, agh ta corree çheet er as t'eh cur shleiy ny hrooid. Agh cha nee y fer joarree cheddin t'ayn, agh fer elley jeh'n chlein. Dys lhiettal caggey, ta'n leigh shassoo er oardagh cooilleeney, raad ta'n clein elley ceau shleiyghyn er Ridjimiraril as carrey jeh derrey ghoys fer jeu lhott. Ta Ridjimiraril goll er lhottey, agh t'eh tannaghtyn bio rish tammylt as roshtyn y camp. Erreish da geddyn baase, tra t'ad jannoo shirveishyn ny merriu, ta'n nah ven çheet erash. She clein joarree elley gheid ee, as chochionnee ee foddey ersooyl, as ga dy scap ee, v'eh urree shooyl tessen y çheer rish imbagh dy roshtyn thie. Nish ta'n braar saa, Yeeralparil, goll dy vio lesh mraane e vraar marroo, rere cliaghtey y chlein; agh t'eh er goaill kiarail jeh'n tree jeh, cha nel y ven saa ynrican, as shen cooish elley na ny v'eh yeearree.

Ayns 1997, chaill y Partee Cumaadagh, fo stiureydys Major, yn ard-reihys da Partee yn Lught Obbyr as eh fo stiureydys Tony Blair. Ny yei'n taartys echey, ghow William Hague yn ynnyd ec Major myr fer toshee yn phartee, agh hannee eh myr Oltey yn Ard-whaiyl derrey dirree eh ass Quaiyl Hostyn ayns ard-reihys ny bleeaney 2001.

Eer ny yei ny caghlaaghyn shen, va feer phooar ec y Lhiass-chiannoort. Myr sampleyr, v'eh reill harrish Quaiyl Tinvaal, pointeil shiartanse dy h-oikee, va stiurey ny meoir-shee echey, as v'eh freggyrtagh er son arraghey stiagh, kiedyn troailt as ashoonaght.
She coontae ayns Pobblaght Nerin eh Shliggagh ny Coontae Shliggee (Yernish: Contae Shligigh; Baarle: County Sligo). Ta'n coontae soit ayns Queiggey Connaghtey, nane jeh ny queiggaghyn Yernagh. She Shliggagh y preeu-valley.

Ayns Mee Vayrnt 2000, hug er bun Chris Crosby, e voir Teri as Darren Bleuel y giat caslys-skeealyn eddyr-voggyl Keenspot. Hug er bun Crosby and Bleuel shirveish seyr cummal seose caslys-skeealyn eddyr-voggyl ayns Jerrey Souree 2000. Va'n chied ennym echey KeenSpace, agh ren ad caghlaa eh dys Comic Genesis ayns Jerrey Souree 2005.

Ta enney share er y Reeriaght Unnaneysit er son y tradishoon "Treealaght Ghoaldagh", banglane jeh fallsoonys fys ta gra nagh vel fys gyn taghyrt breeoil. T'ad ny fallsoonee smoo scanshoil jeh'n tradishoon shen na John Locke, George Berkeley as David Hume. Ta enney share er y Vretyn Vooar er son çhoarym fallsoonys moralagh, Vondeishaghys, as eh ymmydit da'n chied cheayrt liorish Jeremy Bentham as, ny s'anmey, liorish John Stuart Mill 'syn obbyr giare echey Utilitarianism. Ta fallsoonee ard-ennymagh elley ass y Reeriaght Unnaneysit goaill stiagh Duns Scotus, William ass Ockham, Thomas Hobbes, Bertrand Russell, Adam Smith as Alfred Ayer. Ta fallsoonee quaagh as cummal orroo 'syn RU goaill stiagh Isaiah Berlin, Karl Marx, Karl Popper, as Ludwig Wittgenstein.

Beaucamps-Ligny, Englos, Ennetières-en-Weppes, Erquinghem-le-Sec, Escobecques, Hallennes-lez-Haubourdin, Le Maisnil, Lille (commyoon cochianglt Lomme), Radinghem-en-Weppes as Sequedin

She lus sheer-vio lussagh t'ayn. T'eh gaase wheesh as 1.5m er yrjid. Ta duillagyn babbanagh glassey ny leeah-ghlassey echey, wheesh as 50cm er lhiurid, as jialgyn mooarey orroo. Ta ny blaaghyn gorrym-jiarg reaghit myr pseudanthium as ta jialgyn foawragh nyn mast'oc. Ta'n pseudanthium wheesh as 6cm er crantessen.

Ta ny duillagyn aegey yn-ee myr glassan, agh shegin dhyt broie ny shenn duillagyn. Ta kelkium as biomane A ayndaue. Ta ny rassyn feer veg, agh foddee oo jannoo far-'looyr jeu.

Chur çheet stiagh y phraase ayns lieh jerrinagh y 16-oo eash cleayney mooar er y choagyraght Yernagh veih shen magh. Chur boghtinys mooar creeaght ayns aght croit as 'sy 19-oo eash veanagh va'n chooid smoo jeh'n phobbyl gee bee va jeant seose jeh praaseyn as bainney. Dee lught thie sampleyragh, va jeant seose jeh fer, ben, as kiare paitçhyn 18 claghyn (110 kg) dy phraaseyn dagh shiaghtyn. Rere shen, ta lhongaghyn ta coontit myr lhongaghyn ashoonagh cur seose neu-ghalaantaght vunneydagh rish coagyraght, lheid as yn anvroie Yernagh, bagoon as caayl, bacstaí (sorçh dy phannag phraase), ny caayl kionnan, lhongey ta jeant seose jeh praaseyn lahnit as anvroie caayl ny caayl.

She Curitiba (ASE: [kuɾi'tibɐ] ny ASE: [kuɾi'tʃibɐ]) preeu-valley ny steat Brasseelagh, Paraná. T'eh ny chaayr smoo ayns y Vrasseel Yiass lesh ny smoo na 1.8 villioon cummaltee.

She daan beg neuchialgagh eh Subh Milis, agh daan breeoil t'aynjee myrgeddin myr ta'n lhaihder aeg currit ec smooinaght er seihll y dooiney. Ta'n feelee jannoo ymmyd jeh taghyrt beg cadjin dy churmayd ec smooinaght.
By enmys va currit er ny reeaghyn ren reirey yn Orkaid, Shetlynn, Inshyn Goal as Mannin eh Ree Vannin as ny h-Inshyn ny Ree Vannin as ny h-Ellanyn. V'eh Reeriaght Vannin as ny h-Ellanyn yn ennym va currit er yn reeriaght shen.

She fillym eh Ten Canoes (Jeih Finneigyn), as eshyn mie er enney myr kied fillym lane jeant ayns çhengey dooghyssagh ny h-Austrail (abbyrtyn Yolŋu Matha). Hie eh er stiurey ec Rolf de Heer as Peter Djigirr, as by Crusoe Kurddal eh yn ard-chloieder. Haink yn ennym ass coloayrtyssyn eddyr de Heer as David Gulpilil mychione caslys-soilshey jeh jeih finneigee puntal tessen y Churragh Arafura. Hie y chaslys-soilshey er nyannoo ec yn antrapoayllee Donald Thomson ayns 1936.

She persoon cowreydagh kianglt rish y Nollick eh Jishag y Nollick (Yernish: Daidí na Nollag ny Dadaí na Nollag, Gaelg Albinagh: Dadaín na Nollaig). Ta persoon cosoylagh lesh yn ennym cheddin goll er mayrn ayns ram çheeraghyn elley, goaill stiagh y Reeriaght Unnaneysit, y Chanadey, ny Steatyn Unnaneysit, yn Austrail, a.r.e. (Father Christmas), y Rank (Père Noël), y Spaainey (Papá Noel), y Chataloan (Pare Noel), y Vrasseel (Papai Noel), y Phortingal (Pai Natal), yn Iddaal (Bobbo Natale), as y Vritaan (Tad Nedeleg). Ayns ny laaghyn t'ain, ta Jishag y Nollick ceau cullee ghial-yiargey, agh ayns ny h-eashyn Victorianagh as Tiudaragh ren eh ceau cullee ghial-eayney.

Ec ny rheynnyn slystagh ta ushagyn marrey lheid as pirree, pibbinyn Manninagh, pibbinyn, stronnagyn, as foillanyn ry-akin myrane lesh raunyn glassey, as ec buill antraieagh ta kirree loaghtan Vanninagh ry-akin ayns ardjyn ta freillt liorish Undinys Eiraght Vannin.

Ta Uzel ny chommyoon 'sy département Frangagh Aodoù-an-Arvor 'sy Vritaan ayns sheear hwoaie ny Frank. T'eh ny lhie mygeayrt 100 km veih Roazhon as 15 km veih Loudieg.

'sy 3oo eash, s'cosoylagh, scryss ad magh shenn Z (gyn ymmyd ayns Ladjyn hene) as hug ad stiagh G 'syn ynnyd echey. Ny s'anmey, roish daue geddyn barriaght er ny Shenn Ghreagee, ghow ad stiagh Y as Z son focklyn eeassit ass y Ghreagish.

Ta pooar y Lhiass-chiannoort currit er ec y Chrooin; liorish Slattyssyn Parlamaid Vretyn Vooar bentyn rish kuse dy h-obbraghyn er lheh (myr sampleyr, arraghey stiagh); as liorish Slattyssyn Tinvaal ny Leigh chadjin Vannin. Bun y phaart jesh-chliaghtagh echey, shen cummal seose cairys as sheerid reiltys, as adsyn bun hee chadjin er nyn gummal seose ec y leigh.

Lurg keyllaghey tarmaynagh dowanagh as boirey çhynskylagh ayns ny 1970yn, va bishaghey çheetyn stiagh ooill Vooir Hostyn as lhiasaghey tarmaynagh ayns ny 1980yn. Car toshiaghys Margaret Thatcher va çhyndaa ayns troa politickagh as tarmaynagh y Reeriaght Unnaneysit; troa t'ayn derrey yn laa t'ain fo currym reiltys Phartee yn Lught Obbyr Noa fo stiurey Tony Blair as Gordon Brown veih 1997.

Coontae Bytów (Bëtowsczi kréz): Balley Bytów (Bëtowò) lesh Gmina Bytów, Gmina Czarna Dąbrówka (Czôrnô Dãbrówka), Gmina Lipnica (Lëpnica), Gmina Parchowo (Parchòwò), Gmina Tuchomie (Tëchòmié)
Harrish yn RU, ta moggyl raaidyn lieh-chrantessenagh lesh 46,904 kilometeryn (29,145 mi) dy raaidyn mooarey as moggyl bayryn gleashtanagh ta 3,497 kilometeryn (2,173 mi) er lhiurid. Ta 213,750 kilometeryn (132,818 mi) dy raaidyn peamadit ayn foast. Ta'n moggyl raaidyn yiarn, ta 16,116 km (10,072 mi) er lhiurid 'sy Vretyn Vooar as 303 km (189 mi) er lhiurid ayns Nerin Hwoaie, ymmyrkey ny smoo na 18,000 traenyn troailtee as 1,000 traenyn traghtee dagh laa. Ta moggylyn raaidyn yiarn baljagh mie lhiasit ayns Lunnin as ayns baljyn elley. Va ny smoo na 48,000 km (30,000 mi) dy raaidyn yiarn 'syn RU, agh eddyr ny bleeantyn 1955 as 1975, va'n chooid smoo jeh'n voggyl leodit, as y leodaghey shen lurg tuarastyl liorish yn 'er-choyrlee reiltys Richard Beeching ayns ny mean 1960yn (currit er enney myr Giarrey Beeching). Ta'n lught reill smooinaghtyn er raaidyn yiarn ard-vieauid dy hroggal roish ny bleeaney 2025.

Ta Cionn Fánada as y thie sollysh ard-ghooagh echey as Cionn Dhún Damh nyn lhie ec twoaie yn logh. Ta baljyn ennagh soit er y logh, goaill stiagh Bun Cranncha er Inis Eoghain as Ráth Maoláin er y çheu heear. Ta Littyr Kennain ny lhie ec bun y logh.

T'ee gaase er slystyn marrey son y chooid smoo, agh ayns buill er lheh t'ee ry-akin rish strooanyn slieau. Ta'n soe eck caghlaa rere cochruinnaghey daa-ocseed carboan 'syn aer.

Ta ellyneyryn elley, myr sampleyr Mark Fiore, jannoo prowaltys cur stiagh eddyr-obbraghey as bio-chaslys. Ta cartoonyn echey jannoo ymmyd jeh Adobe Flash.

She scannane bioghit veih'n vlein 1955 liorish Walt Disney eh Lady and the Tramp. Ta'n scannane ny 15oo scannane ayns straih Classicee Vioghit Walt Disney. Hie yn scannane er ny skeayley magh er 22 Mean Souree, 1955. Ta'n scannane bunnit er y lioar Happy Dan, The Whistling Dog liorish Ward Greene. Ta Lady and the Tramp II: Scamp's Adventure (2001) goll er eiyrtys er.

Ayns Divlyn, ta daa voggyl raaidey yiarn kiarail arraghey 'syn ard-valley as ayns yn ard ta cruinnlaghey yn ard-valley. Ta'n Dublin Area Rapid Transit ny yn DART ("Arraghey Tappee Ard Ghivlyn") kiangley çheshvean yn ard-valley rish ny fo-valjyn slystagh. Hoshee corys raaidey yiarn eddrym, y Luas ("Leahys"), gobbraghey ayns 2004 as t'eh gymmyrkey troailtee dys ny fo-valjyn meanagh as heear. Ta shiartanse dy linnaghyn Luas plannit myrane lesh raad yiarn fo-halloo. Ta'n DART stiruit ec Iarnród Éireann as ta'n Luas stiurit ec Veolia fo kiartys dellal veih'n Railway Procurement Agency ("Bing Feddyn Streebee Raaidey Yiarn"). Fo conaantyn plan y reiltys Yernagh, Transport 21, va'n raad yiarn eddyr Corkee as Mainistir na Corann aa-oshlit ayns 2009. Ta aa-oshley yn raad yiarn yn Ooive–Cluain Saileach as Bollagh Raad Yiarn Sheear coontit mastey obbraghyn ry-heet jeh'n phlan cheddin.

Va'n phobblaght fogrit magh liorish ard-oikyn er çheu Qing as olteynyn y sleih ooasley ynnydagh. Heill ad nagh jig ny Shapaanee my vel pobblaght noa ayn. Daag mooarane jeh ny fir oikagh yn ellan ny yei yn ruegys Shapaanagh er yn ellan.
Ta cultoor y Reeriaght Unnaneysit - y cultoor Goaldagh - çheet magh ass shennaghys y Reeriaght Unnaneysit myr çheer ellanagh lhiasit, reeriaght, cummaght impiroil as, son y chooid smoo, myr unnaneys politickagh jeh kiare çheeraghyn, lesh eiraght er lheh, oashyn as cosoyley. Myr eiyrtys ny h-Impiraght Goaldagh, ta cleayney Goaldagh ry-akin ayns çhengey, cultoor as corysyn leighoil ny shenn-choloinyn lheid as y Chanadey, yn Austrail, yn Injey as ny Steatyn Unnaneysit.

Ec y chione dy 1980, chlish yn Ungaar caghlaaee coair yn deynlagh. Va yn Pobblaght Tree ec 23 Jerrey Fouyir, 1989, lesh Mátyás Szűrös as eaghtyrane.

T'ad yn ellyn ghraafagh as y jallooderys Yernagh s'leah na grainnaghyn ta ry-akin ayns buill lheid as Sí an Bhrú as t'ad ry-gheddyn trooid jeantaneyn veih'n Eash Ooha as ny grainnaghyn crauee as laue-screeuyn daahit veih'n eash veanagh. Car y 19-oo as y 20-oo wash, haink tradishoon dooghyssagh lajer jeh daahghey magh, goaill stiagh fir lheid as John Butler Yeats, William Orpen, Jack Yeats as Louis le Brocquy.

She ard 'sy spoar eh Cryss Kuiper ta cruinlaghey ny Greiney ny s'odjey magh voee na Pluto, as çheusthie jeh'n Bodjal Oort. Ta'd Sedna, Varuna as Quaoar ny corpaneyn smoo rere mooadys as smoo scanshoil ayns y chryss. Ta'n ard shoh enmyssit ayns onnor jeh'n rollageyder Ollanagh Gerard Peter Kuiper (1905—1973).

She çheer 'sy Choagaash ny h-Oaraishey ee yn Asserbajaan (Asserbajaanish: Azərbaycan) ny Pobblaght ny h-Asserbajaan (Asserbajaanish: Azərbaycan Respublikası). T'ee ny soie ayns çheshvean y chrossag eddyr yn Oarpey Hiar as yn Aishey Heear as t'ee çhemmit liorish y Vooir Chaspagh 'sy niar, liorish y Roosh 'sy twoaie, liorish Çhorshey 'sy neear hwoaie, liorish yn Armeain 'sy neear, as liorish yn Eeraan 'sy jiass. Ta'n chreeagh vooie Naxçıvan çhemmit liorish yn Armeain 'sy twoaie as 'sy niar, liorish yn Eeraan 'sy jiass as 'sy neear, as liorish y Turkee er feie joarey giare 'sy neear hwoaie. She Bakı preeu-valley ny çheerey. Rere coontey-pobble ny bleeaney 1999 va 7,953,438 deiney cummal 'sy çheer, as va 9,165,000 deiney ayn rere ooley-pobble ny bleeaney 2011. Ta'n Asserbajaan ny çheer smoo mastey ny çheeraghyn Coagaashagh as ish 86,600 km2 (33,436 mi ker) er eaghtyr.

Va James Monroe (28 Averil, 1758 - 4 Jerrey Souree, 1831) ny 5oo Eaghtyrane ny Steatyn Unnaneysit. V'eh ayns oik veih 4 Mart, 1817 derrey 4 Mart, 1825.

Ta jeih earisheyryn failt ec Radio Vannin, as t'ad freggyrtagh er son kiarail skeealyn naight ooroil as y chlaare Mandate ta goll er creeley tree keayrtyn 'sy laa (7:30—8:30 AM, 1:00—1:15 PM as 5:30—6:00 PM).

Ta Jessica Claire Biel ny ben-chloieder fillym Americaanagh. Rug ee ayns Ely, Minnesota, ny Steatyn Unnaneysit er 3 Mart, 1982. Ta enney share urree er son e paart myr Mary Camden ayns y claare hellveeish 7th Heaven.

Va'n agglish Anglicaanagh, Agglish Nerin jee-vunnit 'sy nuyoo eash jeig. T'ee goaill stiagh ellan slane Nerin (Nerin Hwoaie hene as Pobblaght Nerin hene). Ayns Nerin Hwoaie, ta ny Protestoonee nyn mooar-chooid. agh ta Agglish ny Raue ny h-Agglish smoo. Ta'n Agglish Phresbyteyragh ayns Nerin, as ee bentyn rish yn Agglish Albinagh rere jeeoilys as shennaghys, ny h-Agglish Phrotestoonagh smoo.